Asmuzzeɣ, iban-d diɣen deg tira n tutlayt n tmaziɣt. Sakin mi tsuref tira n tmaziɣt i wacḥal n wuguren i as-id yuzkan deg ubrid, tuɣal terked (teqɛed) iman-is, s yixedimen d yinadiyen n tusna, asemres n tesenmeslit s tarrayt ara yjemɛen gar temnaḍin yettmeslyen s tmaziɣt yesenqes seg umgired yellan gar tantaliyin-nni. Rrnu ɣef way-a tulmisin n temsislit n tantaliyin n tmaziɣt ttemgaradent kan cwiṭ seg tantal ɣer tayeḍ (amedya : taqbaylit temmal ɣer tizenzaɣt, tatergit temmal ɣer tiggaɣt). u xas ma yella cwiṭ n umgired seg tantala ɣer tayeḍ deg uswi n temsislit lamɛna di tira ttwarun kifkif amedya : tamɣart ; abrid « chemin », yettwenṭaq [tamɣart], [abrid] deg tetargit akked tcelḥit, ma yella deg teqbaylit akked trifit, yettwenṭaq [tamɣart], [abrid]… Anect-agi i yeǧǧan Leqbayel –seg 1945, ladɣa seg timunent– ad ḥerzen tira-nsen s usexdem n tsenmeslit, neɣ (talɣa-tasenmeslit), tleḥḥu akked wayen i dyettunefken deg tantaliyin nniḍen, ayen i as-isehlen i yal tamnaḍt ad tɣer aḍris yettwarun3.